

ROMANIA
JUDETUL BUZAU
MUNICIPIUL BUZAU
        - CONSILIUL LOCAL –

                                                       HOTĂRÂRE
privind recalcularea chiriei pentru anul 2021, la unităţile locative 
din blocurile A.N.L. aflate în administrarea 
Consiliului Local al Municipiului Buzău

Consiliul  Local  al Municipiului Buzău,	judeţul Buzău, întrunit în şedinţă ordinară;
Având în vedere:
· referatul de aprobare al primarului municipiului Buzău, înregistrat la nr.     419/CLM/14.12.2020;
· raportul de specialitate nr. 136.163/14.12.2020 al Serviciului Administrare Fond Locativ;
· avizul Comisiei juridice, pentru administraţie publică locală, disciplină, respectarea drepturilor şi libertăţilor cetăţenești a Consiliului Local al Municipiului Buzău;
· prevederile art. 15, alin. (23) din Normele metodologice pentru punerea în aplicare a Legii nr. 152/1998 privind înfiinţarea Agenţiei Naţionale pentru Locuinţe, aprobate prin H.G. nr. 962/2001, cu modificările şi completările ulterioare;
· prevederile art. 8, alin (11) din Legea nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare;
· prevederile art. 20, alin. (2), lit. b şi alin. (3) din Legea nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare;
· prevederile Ordinului nr. 3519/29.07.2020 al Ministerului Lucrărilor Publice, Dezvoltării și Administrației pentru stabilirea valorii de înlocuire pe metru pătrat, pentru anul 2020, în vederea vânzării locuinţelor pentru tineri.
          În temeiul art. 129, alin. (1), alin. (2), lit. c) şi d), alin. 6, lit. a, alin. (7), lit. q), alin. (14), art. 139, alin. (1) şi alin. (3), lit. g), coroborat cu art. 5, lit. cc), precum şi art. 196, alin. (1), lit. a) din O.U.G. nr. 57/2019 privind Codul administrativ, cu modificările și completările ulterioare,

HOTĂRĂŞTE:

Art.1.- Se aprobă recalcularea chiriei pentru unităţile locative din blocurile A.N.L. aflate în administrarea Consiliului Local al Municipiului Buzău, cu valoarea de înlocuire pe metru pătrat, pentru anul 2020, de 2.996,00 lei/mp, cu aplicare de la data de 01.01.2021.




	Art. 2.- Chiria stabilită se actualizează anual cu rata inflaţiei comunicată de către Institutul Naţional de Statistică pentru anul anterior (rata inflaţiei pe anul 2020) cu aplicare de la data de 01.01.2021.
	Art. 3.- Sunt scutite de la plata chiriei pentru spaţiile locative construite din fondurile A.N.L. persoanele titulare de contract care sunt încadrate în grad de handicap grav sau accentuat sau familia sau reprezentantul legal care are în îngrijire un copil ori un adult cu handicap grav.
Art. 4.- Primarul municipiului Buzău, prin intermediul Serviciului Administrare şi Fond Locativ, Direcţiei Finanţelor Publice Locale, va aduce la îndeplinire prevederile prezentei hotărâri.



PREṢEDINTELE  ṢEDINṬEI,
consilier local Ionuț – Sorin Apostu
                                                                        





                                                     CONTRASEMNEAZẲ:                                                                                          
                            SECRETARUL GENERAL AL MUNICIPIULUI BUZAU,
                                                            Eduard Pistol 













Buzău, 22 decembrie 2020                                       
Nr. 292
                                                                        
Această hotărâre a fost adoptată de Consiliul Local al Municipiului Buzău în şedinţa din data de 22 decembrie 2020, cu respectarea prevederilor art. 139, alin. (1) şi alin. (3), lit. g), coroborat cu art. 5, lit. cc) din OUG nr. 57/2019 privind Codul administrativ, cu modificările și completările ulterioare, cu un număr de 22 voturi pentru, 0 abţineri şi 0 voturi împotrivă, din numărul total de 22 consilieri în funcţie şi 22 consilieri prezenţi la şedinţă.




ROMÂNIA
JUDEŢUL BUZĂU
MUNICIPIUL BUZĂU
    -PRIMAR-
Nr. 419/CLM/14.12.2020






REFERAT  DE  APROBARE
la proiectul de hotărâre privind recalcularea chiriei  pentru anul 2021, 
la unităţile locative din blocurile A.N.L. aflate în administrarea 
Consiliului Local al Municipiului Buzău


	Prin Ordinul nr. 3519/29 iulie 2020 pentru stabilirea valorii de înlocuire pe metru pătrat, pentru anul 2020, în vederea vânzării locuinţelor pentru tineri al Ministerului Lucrărilor Publice, Dezvoltării și Administrației, s-a stabilit  că valoarea de înlocuire pe metru pătrat, pentru anul 2020, calculată conform art. 2 este de 2.996,00 lei/mp, inclusiv T.V.A.
	Prin prevederile art. 20 al Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare, sunt scutite de la plata chiriei pentru spaţiile locative construite din fondurile A.N.L. persoanele titulare de contract care sunt încadrate în grad de handicap grav sau accentuat sau familia sau reprezentantul legal care are în îngrijire un copil ori un adult cu handicap grav.
Se actualizează anual cu rata inflaţiei comunicată de către Institutul Naţional de Statistică pentru anul anterior, chiria stabilită, potrivit prevederilor art. 8, alin. (11) din Legea nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare.
	Având în vedere  modificările arătate mai sus, supunem spre analiză şi aprobare Consiliului Local al Municipiului Buzău, proiectul de hotărâre  privind stabilirea chiriei şi a coeficienţilor care stau la baza recalculării acesteia, cu  aplicare de la  data de 01.01.2021, pentru  unităţile locative din blocurile A.N.L., aflate în administrarea Consiliului Local al Municipiului Buzău, cu  rugămintea de a fi adoptat în forma redactată. 

PRIMAR,
 Constantin Toma











ROMÂNIA
JUDEŢUL BUZĂU
PRIMARIA MUNICIPIULUI BUZAU
Serviciul Administrare Fond Locativ
Nr. 136.163/14.12.2020 







RAPORT DE SPECIALITATE
la proiectul de hotărâre privind recalcularea chiriei pentru anul 2021, 
la unităţile locative din blocurile A.N.L. aflate în administrarea 
Consiliului Local al Municipiului Buzău



	Locuinţele A.N.L. situate în Municipiul Buzău  sunt administrate de către Consiliul Local Municipal Buzău, prin Serviciul  Administrare Fond Locativ.
	Prin Ordinul nr. 3519/2020 al Ministerului Lucrărilor Publice, Dezvoltării și Administrației, s-a stabilit valoarea de înlocuire pe metru pătrat pentru anul 2020 de 2.996,00 lei/mp, inclusiv TVA, în conformitate cu prevederile art. 9ᶺ2 și 9ᶺ3 din Legea nr. 152/1998 privind înfiinţarea Agenţiei Naţionale pentru Locuinţe, republicată, cu modificările şi completările ulterioare şi ale art.19^2 alin. (5) din Normele metodologice pentru punerea în aplicare a prevederilor Legii nr. 152/1998 privind înfiinţarea Agenţiei Naţionale pentru Locuinţe, aprobate prin Hotărârea Guvernului nr. 962/2001, cu modificările şi completările ulterioare.
Sunt scutite de la plata chiriei pentru spaţiile locative construite din fondurile A.N.L. persoanele titulare de contract care sunt încadrate în grad de handicap grav sau accentuat sau familia sau reprezentantul legal care are în îngrijire un copil ori un adult cu handicap grav, conform prevederilor art. 20 al Legii nr. 448/2006 privind protecţia şi promovarea drepturilor persoanelor cu handicap, republicată, cu modificările şi completările ulterioare.
Chiria stabilită se actualizează anual cu rata inflaţiei comunicată de către Institutul Naţional de Statistică pentru anul anterior, potrivit prevederilor art. 8, alin. (11) din Legea nr. 152/1998 privind înfiinţarea Agenţiei Naţionale pentru Locuinţe, republicată, modificată şi completată.
Pentru cazul în care chiriaşii nu vor prezenta adeverinţele de venit, ponderarea chiriei acestora se va face cu coeficientul 1, cel mai puţin favorabil.
În sensul celor de mai sus s-a elaborat alăturatul proiect de hotărâre, pentru a fi promovat pe ordinea de zi a şedinţei Consiliului Local al Municipiului Buzău.    

Şef serviciu,
Carmen Boricianu


